Here is a page extracted from Wikipedia that may contain CSS, HTML, and a lot of unformatted text.

Title: عدى النهار
Content: عدى النهار

  <div style="padding-right:2px;background:#ffffff;font-size:120%">

كلمات 
عدّى النهار و المغربية جايّة

تتخفّى ورا ضهر الشجر

و عشان نتوه فى السكة

شالِت من ليالينا القمر

و بلدنا ع الترعة بتغسل شعرها

جانا نهار مقدرش يدفع مهرها

يا هل ترى الليل الحزين

ابو النجوم الدبلانين

ابو الغناوي المجروحين

يقدر ينسّيها الصباح

ابو شمس بترش الحنين

أبداً بلدنا ليل نهار

بتحب موّال النهار

لما يعدّي فى الدروب

و يغنّي قدّام كل دار

و الليل يلف ورا السواقي

زي ما يلف الزمان و على النغم

تحلم بلدنا بالسنابل و الكيزان

تحلم ببكرة و اللى حيجيبه معاه

تنده عليه فى الظلمة و بتسمع نداه

تصحى له من قبل الأدان

تروح تقابله فى الغيطان

فى المتاجر و المصانع و المدارس و الساحات

طالعة له صحبة جنود

طالعة له رجال اطفال بنات

كل الدروب واخدة بلدنا للنهار

و احنا بلدنا ليل نهار

بتحب موال النهار

لما يعدي فى الدروب

و يغني قدّام كل دار

شوف كمان 

 ليستة اغانى عبد الحليم حافظ

اغانى وطنيه مصريه
اغانى باللغه المصريه
اغانى عبد الحليم حافظ
اشعار عبد الرحمن الابنودي